Page:Cherrie and the slae.pdf/21

 AND THE SLAE. 9 XVI. As scorn comes commonly with skaith, Sae I behov'd to bide them baith; Sae staggering was my state, That under cure I got sic check, Which I might not remove nor neck, But eyther stail or mait: Mine agony was sae extreme, I swelt and swoon'd for fear ; But ere I waken'd of my dream, He spoil'd me of my gear: With flight then, on height then, Sprang Cupid in the skies, Forgetting, and setting At nought, my careful cries. XVII. Sae lang with sight I follow'd him, While baith my dazzled eyes grew dim, With staring on the starns ; Which flew sae thick before my een, Some red, some yellow, blue and green, Which troubled all my harns, That every thing appeared twae To my bamboozled brain ; But lang might I lie looking sae, Ere CUPID came again : Whase thund'ring, with wond'ring, I heard up through the air; Through cluds sae, he thuds sac, And flew I wist not where.